बीकानेर बंद की जिम्मेवारियां सौंपी
जिलादेहात कांग्रेस कमेटी कार्यालय में रविवार को लोकसभा युवा कांग्रेस कार्यकारिणी की मासिक बैठक लोकसभा यूथ कांग्रेस अध्यक्ष बिशनाराम सियाग की अध्यक्षता में हुई। बैठक में शहर जिला कांग्रेस कमेटी के जिला अध्यक्ष यशपाल गहलोत भी उपस्थित थे। बैठक में बीकानेर शहर में राज्य सरकार द्वारा बिजली के निजीकरण करने के विरोध में सात मार्च को कांग्रेस की ओर से सात मार्च को घोषित बीकानेर बंद की तैयारियों को लेकर विचार विमर्श किया गया। इसके लिए कार्यकर्ताओं को अलग-अलग जिम्मेदारी सौंपी गई। बैठक में यूथ कांग्रेस अध्यक्ष सियाग ने हर बूथ पर दस यूथ कार्यकर्ताओं को जोड़ने का आह्वान किया। बैठक को संबोधित करते हुए शहर कांग्रेस जिला अध्यक्ष यशपाल गहलोत ने कहा कि सरकार बिजली जैसे उपक्रम को निजी हाथों में देकर आमजन के साथ विश्वासघात कर रही है। युवा कांग्रेस के प्रवक्ता फिरोज भाटी ने बताया कि बैठक में मार्शल प्रहलाद सिंह, नगर निगम के नेता प्रतिपक्ष जावेद पड़िहार, लोकसभा उपाध्यक्ष तोलाराम सियाग, सुनीता गौड़, हसन अली गौरी, मुरली गोदारा आदि ने अपने संबोधन में सात मार्च को शांतिपूर्वक बीकानेर बंद करने के लिए अपना समर्थन दिया। बैठक में बड़ी संख्या में कांग्रेस पदाधिकारी और कार्यकर्ता उपस्थित थे।
बिजली निजी हाथों में देने के विरोध में हस्ताक्षर करवाए
बिजलीनिजीकरण के विरोध में शहर जिला कांग्रेस, बीकानेर ने पोस्टकार्ड एवं हस्ताक्षर अभियान चलाया। सचिव मनोज चौधरी एवं जयदीप सिंह वाल्मिकी ने बताया कि इस दिन दो घंटे में 900 पोस्टकार्ड बांट कर सैकड़ों हस्ताक्षर करवाए गए। अभियान के जरिए निजीकरण के दुष्प्रभावों से व्यापारियों को भी अवगत कराया गया। इस मौके पर डॉ.पी.के सरीन, अमित सोलंकी, यशपाल गहलोत, प्रदेश कांग्रेस सचिव जिया उर रहमान आरिफ, नितिन, मनोज, देवेंद्र सहित कई कार्यकर्ता पदाधिकारी मौजूद थे।
बंद में सहयोग के लिए व्यापारियों से मिले कांग्रेस नेता : शहरकी बिजली हाथों में सौंपने के विरोध में सात मार्च को प्रस्तावित बीकानेर बंद को बीकानेर के व्यापारियों ने भी समर्थन दिया है। कांग्रेस नेता अलग-अलग बाजारों में पहुंचकर वहां के व्यापार मंडल अध्यक्षों से मिले। व्यापार मंडल के अध्यक्षों से सात को बीकानेर बंद का समर्थन देने का आग्रह किया। व्यापारियों से मिलने वालों में यशपाल गहलोत के साथ प्रदेश सचिव हाजी जिया उर रहमान, महासचिव गुलाब गहलोत, विक्की चड्ढ़ा, सचिव देवेंद्र बिस्सा, विकास तंवर, मनोज किराड़ू, राहुल जादू संगत आदि भी थे। वहीं शहर जिला कांग्रेस कमेटी बीकानेर अन्य पिछड़ा वर्ग विभाग की बैठक गोपाल गहलोत की अध्यक्षता में हुई। विधानसभा पूर्व कार्यालय में हसन अली गौरी की अध्यक्षता में हुई बैठक में प्रवक्ता एनडी कादरी ने विद्युत निजीकरण का विरोध करते हुए सात मार्च को ज्यादा से ज्यादा संख्या में बंद में शामिल होने का आह्वान किया। इस अवसर पर फिरोज भाटी, धनराज सोलंकी, रमजान राठौड़, रिजवान खान, जयराम सुथार, इमरान लोदी, मिर्जा हैदर बेग, लक्ष्मीनारायण कुम्हार, एडवोकेट प्रशांत कच्छावा, जितेंद्र खत्री, अकबर जोइया, लालचंद गहलोत, मेघराज सुथार, गोपाल राम, रामलाल कुम्हार, नदीम अली, साजिद राठौड़ आदि उपस्थित थे।
बैठक को संबोधित करते लोकसभा क्षेत्र के अध्यक्ष बिश्नाराम सियाग।
hin_Deva hin_Deva hin_Deva hin_Deva hin_Deva awa_Deva